จัดละครเตือนปราบ นร.ท้องในวัยเรียน
เมื่อวันที่ 28 ธ.ค. นายสันติพงศ์ ชินประดิษฐ ผอ.ร.ร.บรรหารแจ่มใสวิทยา 7 อ.เดิมบางนางบวช จ.สุพรรณบุรี เผยว่า จากการที่นักเรียนของตนทุกคนอยู่ในวัยเยาวชนอยู่ในภาวะความเสี่ยงสูงกับเรื่องยาเสพติด และการตั้งครรภ์ในวัยเรียน โดยอาจเกิดขึ้นจากสิ่งยั่วยุจากสื่ออินเตอร์เน็ต เพื่อนฝูง การเอาอย่าง หรือแม้กระทั่งเห็นการเกิดขึ้นภายในครอบครัว ครูที่โรงเรียนจึงต้องมีบทบาทเป็นพ่อแม่ไปในตัวด้วย ดังนั้นโรงเรียนจึงได้จัดกิจกรรมให้ครูฝ่ายปกครองออกเยี่ยมบ้านนักเรียน เพื่อเป็นการติดตามเฝ้าระวังเด็กนักเรียน ติดต่อประสานงานระหว่างโรงเรียนกับผู้ปกครองอย่างใกล้ชิดและต่อเนื่อง เพราะเป็นห่วงเรื่องการตั้งครรภ์ในวัยเรียนมากที่สุด,ขณะเดียวกัน นายสันติพงศ์ยังเผยด้วยว่าจากการได้สอบถามโรงพยาบาลประจำอำเภอใน จ.สุพรรณบุรีทำให้ทราบว่า แม่ที่ไปฝากครรภ์หรือไปคลอดบุตรที่โรงพยาบาลอายุอยู่ในวัยเรียนเยอะมากจากสถิติการตั้งครรภ์ในวัยรุ่นของหญิงไทยสูงเป็นอันดับ 2 ของประเทศในกลุ่มอาเซียน มีการตั้งครรภ์ในวัยรุ่นของเด็กไทย 74 คน จาก 1,000 คน แสดงถึงปัญหาการตั้งครรภ์ในวัยรุ่นที่ส่งผลกระทบต่อสังคมไทยในปัจจุบันอย่างรุนแรง ดังนั้นตนจึงได้นำเรื่องนี้ไปหารือกับพัฒนาการสังคมและความมั่นคงของมนุษย์จังหวัดสุพรรณบุรี และนางพรลภัส ทองศิริพงศ์ นักวิชาการสาธารณสุข งานควบคุมโรค สนง.สาธารณสุขจังหวัดสุพรรณบุรี,นายสันติพงศ์เผยต่อไปว่า ในที่สุดก็ได้ข้อสรุปในการที่จะร่วมมือกันจัดกิจกรรมรณรงค์ ปลุกจิตสำนึกป้องกันไม่ให้เด็กนักเรียน ตั้งครรภ์ในวัยเรียน เริ่มด้วยจัดการแสดงละครคุณธรรมเรื่อง เด็กชายชั่วคราว เด็กสาวชั่วคืนขึ้นเพื่อให้นักเรียนได้รับความรู้เกี่ยวกับการป้องกันการตั้งครรภ์ในวัยเรียน การแสดงชุดนี้จะแสดงโดยนักเรียนในชมรมละครยามเช้า และนอกจากการแสดงในโรงเรียนตัวเองแล้วยังได้มีการนำไปแสดงตามโรงเรียนต่างๆทั่วไป เพื่อเป็นการกระตุ้นจิตสำนึกให้นักเรียนและเยาวชน ได้รู้ถึงแนวทางการป้องกันตนเองและการรู้จักปฏิเสธไม่ให้ตนเองและเพื่อนๆ ตั้งครรภ์ในวัยเรียนด้วย.
เมื่อวันที่ 28 ธ.ค. นายสันติพงศ์ ชินประดิษฐ ผอ.ร.ร.บรรหารแจ่มใสวิทยา 7 อ.เดิมบางนางบวช จ.สุพรรณบุรี เผยว่า จากการที่นักเรียนของตนทุกคนอยู่ในวัยเยาวชนอยู่ในภาวะความเสี่ยงสูง 
โรงเรียนบรรหารแจ่มใสวิทยา 7,นักเรียน,ติดยาเสพติด,ตั้งครรภ์,วัยเรียน,เฝ้าระวังนักเรียน,วัยรุ่นตั้งครรภ์,ปลุกจิตสำนึก,สุพรรณบุรี,ข่าว,ข่าวภูมิภาค,ไทยรัฐฉบับพิมพ์